Diari Oficial de la Generalitat Valenciana


Sumari del DOGV 9124, del 09-07-2021 (2021/7445)

Informació pública del Pla especial dels béns de rellevància local del Campus de Blasco Ibàñez de la Universitat de València.
-----------------------------------------------------------------------------------------------------------------------------

### Dades del document

Número de DOGV
:   9124

Data del DOGV
:   09-07-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/7445


Organisme emissor
:   Ajuntament de València

Tipus de document
:   Anunci

Informació pública del Pla especial dels béns de rellevància local del Campus de Blasco Ibàñez de la Universitat de València. [2021/7445]  
La Junta de Govern Local de l'Ajuntament de València, en sessió celebrada el 28 de juny de 2021, va adoptar l'acord que en la part dispositiva diu el següent:  
  
«Primer. Sotmetre a informació pública durant un termini de 45 dies hàbils, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat, l'expedient i documentació de l'homologació i del Pla especial de protecció dels béns de rellevància local del Campus Blasco Ibáñez de la Universitat de València instat per aquesta universitat. Els anuncis indicaran l'adreça electrònica per a la consulta.  
  
Segon. Durant el mateix termini, iniciar el procés de consulta a les administracions públiques afectades, considerant com a tals les que s'assenyalen en el fonament de dret tercer del present acord.  
Tercer. Sol·licitar informe a OCOVAL a l'objecte que obtinga, remeta i coordine els informes preceptius de les entitats subministradores dels serveis públics urbans que pogueren resultar afectats, així com als serveis municipals assenyalats en el fonament de dret segon del present acord. La falta d'emissió dels informes en el termini establit permetrà prosseguir la tramitació de les actuacions.  
Quart. Notificar el present acord als que figuren com a públic interessat en el fonament de dret tercer a l'efecte de presentació d'al·legacions.  
Cinqué. Procedir a la inserció en la pàgina web municipal (www.valencia.es) de la documentació sotmesa a informació pública, i posar-la a la disposició del públic en el Servei de Planejament, situat en la planta segona de l'edifici municipal de l'antiga Fàbrica de Tabacs, al carrer d'Amadeu de Savoia, núm. 11.  
Sisé. Facultar la regidora delegada de Planificació i Gestió Urbana per a la realització de totes les actuacions necessàries per a dur a terme el procés d'informació i participació pública»  
  
I de conformitat amb el que s'estableix en l'article 57.1.b, de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), modificada per la Llei 1/2019, de 5 de febrer, de la Generalitat, s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació del present acord en el Diari Oficial de la Generalitat Valenciana (DOGV).  
  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en el web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 30 de juny de 2021.- El secretari: Manuel Latorre Hernández.